
תיקון תקנון הבורסה – מערכת המסחר למשקיעים מוסדיים

היו"ר יעקב ליצמן:


אנחנו עוברים לסעיף הבא. תיקון תקנון הבורסה - מערכת המסחר למשקיעים מוסדיים. 

דניאל רימון:


רובי מהבורסה יציג את הנושא, אבל ביקשה ממני הלית להקדים דברים בעניין ההסדר המשפטי.  לבורסה יש רשות, לפני שהיא מתקנת את התקנון על פי שמותר לה בחוק, לתת הנחיות זמניות. הן צריכות לקבל את אישור שר האוצר ולהיות מונחות על שולחן הוועדה למשך שבועיים. זה קרה לפני שנתיים. הן הוארכו כעבור שנה, והן פגעו לאחר שנתיים – זאת אומרת לפני שבועיים. 


זאת אומרת שעכשיו אנחנו נמצאים בלאקונה משפטית שיש חובה לסיים אותה. את הצורך בה יסביר רובי. 

רובי גולדנברג:

אני אתאר בקצרה מהי מערכת המסחר למשקיעים מוסדיים. זאת מערכת מסחר ממוחשבת שפועלת כבורסה לניירות ערך בתל אביב. היא מיועדת למסחר באג"ח שהונפקו מלכתחילה ללא תשקיף למשקיעים מוסדיים בלבד. כאמור, המערכת הזאת עובדת כבר שנתיים. שיטת המסחר בה היא זהה לחלוטין לשיטת המסחר בכל האג"חים הסחירות שנסחרות בבורסה – האג"ח הממשלתיות והאג"ח התאגידיות. נכון להיום במערכת הזאת נסחרים כ-70 אגרות חוב תאגידיות וכאמור ההצעה באה לעגן את ההנחיות הזמניות בתקנון ובהנחיות הבורסה, מה שכבר אושר על ידי הרשות לניירות ערך. 

סמדר אלחנני:


מי מגדיר מה זה משקיע מוסדי?

רובי גולדנברג:


ההגדרה היא ההגדרה שקיימת בחוק. 

דניאל רימון:


הבורסה זה באישור הרשות.

הלית מגידו:

אתם לא רוצים לקבוע תחילה לאחור כדי לגשר על הפער?

דניאל רימון:

רצוי שכן, מתחילת מאי זה יהיה טוב. זה פגע בתחילת מאי, אני לא יודעת בדיוק מתי.

היו"ר יעקב ליצמן:

אנחנו נאשר את תיקון תקנון הבורסה – מערכת המסחר למשקיעים מוסדיים, עם הערה שזה רטרואקטיבית לחודש ימים מ-1 במאי ‏2006. מי בעד ירים את ידו? מי נגד?

הצבעה

בעד – רוב

מתנגדים – אין

נמנעים – אין

היו"ר יעקב ליצמן:

אושר. הישיבה נעולה.

הישיבה ננעלה בשעה 10:50

